Source: http://csm-suceava.ro/volei/item/333-csm-suceava-a-invins-liderul-seriei-rapid-bucuresti
Timestamp: 2019-02-17 02:18:15+00:00

Document:
Clubul Sportiv Municipal Suceava - CSM Suceava a învins liderul seriei, Rapid Bucureşti
Sâmbătă, în etapa cu numărul nouă din seria de est a Diviziei A2 la volei masculin, echipa Clubului Sportiv Municipal Suceava a reuşit să se impună în faţa liderului la zi din clasament, CS Rapid Bucureşti. Sucevenii coordonaţi din teren şi de pe bancă de antrenorul jucător Tudor Orăşanu au făcut un meci foarte bun în faţa propriilor suporteri la sala Unirea şi au câştigat, cu 3 – 2 la seturi, disputa cu o echipă ce pornea favorită prin prisma rezultatelor, dar şi a lotului în care se regăsesc mai mulţi jucători ce au evoluat ani buni în primul eşalon. Echipa CSM a reuşit această performanţă, deşi unul dintre cei mai importanţi jucători, ridicătorul Andrei Sasu, a urmărit meciul din tribune, din cauza unei accidentări la un deget. Locul său a fost luat de juniorul Ștefan Verciuc, care s-a achitat de sarcinile trasate la începutul partidei. Sucevenii au câştigat primele două seturi şi au fost la un pas să încheie meciul în setul trei, dar oaspeţii au revenit şi au egalat situaţia, după 25 – 23 şi 25 – 21, setul decisiv aparţinând CSM-ului, care s-a impus cu 15 – 12.
„Deşi oaspeţii erau favoriţi, echipa noastră a jucat fără presiune şi a reuşit un meci foarte bun, în care experienţa veteranilor s-a completat foarte bine cu entuziasmul şi dorinţa de afirmare a jucătorilor foarte tineri. Juniorul Verciuc Ștefan l-a înlocuit destul de bine pe Sasu şi şi-a respectat sarcinile, în timp ce Alexandru Raţă şi Dan Lupuleasa au avut evoluţii foarte bune, fiind principalii jucători ce au punctat în atac. La mijlocul partidei l-am introdus şi pe Eduard Cazacu şi astfel avem trei juniori în primii şapte. Partida se putea încheia şi cu o victorie categorică, cu 3 – 0, după ce în setul trei am avut şansa să conducem cu 24 – 23, după o preluare şi o pasă slabă a adversarilor şi un atac la care mingea a trecut printre mâinile lui Petraru, deşi a sărit foarte bine la blocaj. În deplasarea de la Bucureşti am fost ajutaţi cu transportul de domnul Dumitru Popescu, de la firma SUCT, şi domnul Eugen Girigan, cărora le mulţumim pentru sprijin. Sper să ne ajute şi-n continuare, mai ales că acum suntem într-o perioadă în care nu sunt încă bani”, a explicat antrenorul jucător al sucevenilor, Tudor Orăşanu.
La finalul săptămânii, CSM Suceava va încheia returul cu două meciuri în două zile, vineri urmând să joace pe teren propriu restanţa cu CTF Mihai I Bucureşti, iar sâmbătă, la CSM Râmnicu Sărat.
Știinţa Bucureşti – VCM Piatra Neamţ 3-1
CTF Mihai I – CSM Râmnicu Sărat 3-0
1. CSU Știinţa Bucureşti 9 7 1 0 1 23
2. CS Rapid Bucureşti 9 6 1 2 0 22
3. VCM Piatra Neamţ 9 6 0 1 2 19
4. CSM Suceava 8 2 1 0 5 8
5. CTF Mihai I Bucureşti 8 2 0 0 6 6
6. CSM Râmnicu Sărat9 0 0 0 9 0
Mai multe din această categorie: « CSM Suceava joacă pe terenul unei candidate la promovare, CSU Știința București	CSM Suceava încheie returul cu două meciuri în două zile »

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
	CSM